**О Д Г О В О Р**

на пратеничко прашање од пратеникот Петар Поп Арсов поставено

на 57-та седница на Собранието на Република Македонија

одржана на 28 мај 2009 година

Министерството за правда се обрати до Претседателот на Основниот суд Куманово и врз основа на неговото известување го подготви следниот одговор: Пред Основниот суд во Куманово во тек биле стечајни постапки против стечајните должници Искра инжинеринг, фабрика за метална конструкција АД Куманово, Житомел АД во стечај и КЕН АД во стечај.

1. Во стечајната постапка по предметот Искра инженеринг била донесена одлука за ликвидација на имотот на стечајниот должник и биле преземени дејствија во правец на продажба на истиот заради намирување на побарувањата на стечајните должници. За стечаен управник бил именуван Зоран Стојанќич. Во текот на постапката било утврдено преземање на незаконити дејствија од страна на стечајниот управник против кого била поднесена кривична пријава и предметот бил преземен од одделението за организиран криминал.

Заради наведеното бил именуван нов стечаен управник и сега предметот бил во фаза на доутврдување на постоење на друг имот на стечајниот должник, а воедно се очекува и исходот од кривичната постапка во текот на која се оценува и законитосга на постапката за продажба на имотот на овој стечаен должник. Во постапката побарувањата на стечајните должници меѓу кој и на вработените како стечајни должници сразмерно биле намирени од стечајната маса.

2. Во стечајната постапка отворена над Житомел АД во стечај за стечаен управник бил именуван исто така Зоран Стојанќич. Стечајните доверители донеле одлука мал дел од имотот на овој стечаен должник да се затвори и ликвидира, а за поголемиот било одлучено да се донесе План за реорганизација. Стечајната постапка завршила со донесување на План за реорганизација и со ликвидирање-продажба на останатиот дел.

Стечајниот управник целосно го спровел планот за реорганизација по што дошло до поведување на споменатата кривична постапка против именуваниот стечаен управник заради што истиот бил разрешен. По именување на нов стечаен управник истиот поднел предлог за преотварање на заклучената стечајна постапка од причина што утврдил дека Планот за реорганизација не бил доследно применет и биле намирени сите стечајни должници освен државата, односно акциите на кој имала право државата, согласно својот солственички удел, не и биле исплатени.

Судот, по разгледување на предлогот за преотварање на правосилно заклучена стечајна постапка донел одлука предлогот да не го прифати од причина што доверителите биле намирени, а државното правобранителство во рок од три години по заклучување на стечајната постапка согласно закон не побарале отварање на нова стечајна постапка. Во моментот предметот се наоѓал во постапка по жалба до повисокиот суд по предлогот за преотварање на правосилно заклучена стечајна постапка.

3. Во однос на стечајната постапка против стечајниот должник КЕН АД во стечај на Собрание на доверители била донесена одлука да се ликвидира деловниот потфат на стечајниот должник. Била извршена проценка на имотот и истиот бил продаден во повеќе пакети, а за продажба останал само еден мал дел. Од остварените парични средства од продажбата во вкупен износ од 15.000.000 денари биле намирени побарувањата на ПИОМ за пензиско и инвалидско осигурување на вработените. Во моментот жиро сметката на стечајниот должник била блокирана од страна на Управата за јавни приходи Штип заради неисплатени обврски спрема државата што било оспорено од страна на стечајниот управник кој поднел жалба и постапката по истата се наоѓала пред надлежната Второстепена комисија на Владата. По деблокирање на сметката и продажбата на преостанатиот имот се очекувало заклучување на стечајната постапка над овој стечаен должник.

Судот едновремено извести дека не бил поднесен предлог за отварање на стечајни постапки над Тутунски комбинат Куманово и Биброк Куманово. Согпасно наведеното, стечајните постапки заведени пред Основниот суд Куманово се водат ажурно водејќи сметка за остварување на целта на стечајната постапка, а тоа е намирување на побарувањата на доверителите.

Имајќи ја предвид наведената состојба кај правните субјекти кај кои е завршена стечајната постапка, намирени се обврските по основ на задолжителните придонеси за социјално осигурување лицата прават за здравствено и пензиско осигурување можат да ги остварат согласно законските прописи и тоа по основ на невработеност лица или како пензионери.

Кај субјектите, кај кои не е завршена стечајната постапка, Основниот суд Куманово, стечајната постапка ја води ажурно, со цел побрзо намирување на побарувањата на доверителите, меѓу кои и на вработените."